- Hindi News
- National
- 100 नंबर पर फोन कर डीजे बंद करवाना चाहा तो बोले थाने में शिकायत दर्ज कराएं
100 नंबर पर फोन कर डीजे बंद करवाना चाहा तो बोले-थाने में शिकायत दर्ज कराएं
पुलिसकी ओर से बच्चों की पढ़ाई को मद्देनजर रखते हुए देर रात ऊंची आवाज में डीजे बजने से परेशान लोगों को राहत प्रदान की गई थी परंतु आईजी के आदेशों के बावजूद पुलिस कप्तान समेत अन्य पुलिस कर्मी अपने आला अफसर के आदेशों की अवहेलना कर रहे हैं। ऐसा ही वाक्या तब देखने को मिला जब कुछ लोगों ने 100 नंबर पर फोन लगाकर डीजे बंद करवाने की गुहार लगाई। जवाब मिला-थाने में आकर लििखत में शिकायत दें तब होगा डीजे बंद।
जबकि इस मामले में आईजी ओपी सिंह का कहना है कि डीजे से परेशान व्यक्ति को लिखित में शिकायत देने की जरूरत नहीं है। केवल 100 नंबर पर फोन करके सूचना देना ही काफी है। इसके बाद पुलिस का काम है वह पीसीआर भेजे और डीजे बजने पर पाबंदी लगाए। पुलिस के इस अंतरविरोध के चलते जिला पुलिस की ओर से रात 10 बजे से सुबह 6 बजे तक डीजे लाउड स्पीकर बजाने पर पाबंदी के अादेशों का आमजन को कोई लाभ नहीं मिल पा रहा है। कुछ लोगों ने पुलिस विभाग के इस आदेश के नियमों को देखते हुए अपने आस-पास आधी रात को बज रहे डीजे के बारे में पुलिस के 100 नंबर सूचना दी, लेकिन कंट्रोल रूम कर्मचारियों ने यह कहते हुए शिकायत दर्ज करने से मना कर दिया कि इस तरह की सूचना हम ऐसे नहीं ले सकते है। डीजे बजने से शिकायत है तो आप अपने एरिया के पुलिस थाने में जाएं, वहां लिखित में शिकायत दें तो ही कार्रवाई होगी।
गांव बीघड़ निवासी एक व्यक्ति ने बताया कि मैंने पिछले सप्ताह रात 12 बजे के आस-पास पुलिस के 100 नंबर पर सूचना दी कि गांव में काफी तेज आवाज में डीजे बज रहा है, तो पुलिसकर्मी ने जवाब दिया कि यहां सूचना देने से कार्रवाई नहीं होगी। थाने जाओ, वहां लिखित में शिकायत दो तो पुलिस मौके पर जाएगी। इसी प्रकार डीएसपी रोड के एक युवक भी इसी तरह की बात बताई है। लोगों का कहना है कि यदि 100 नंबर पर सूचना देने पर कार्रवाई नहीं होती तो इस तरह के अादेश किस काम के। लिखित में शिकायत का फंडा होगा तो कौन पुलिस को बताएगा। इसमें बदलाव होना चाहिए।
सर्वोच्च न्यायालय द्वारा रात 10 बजे से सुबह 6 बजे तक डीजे लाउड स्पीकर आदि बजाने पर प्रतिबंध लगाया है। आजकल विवाह-शादी बच्चों की परीक्षाएं आदि चल रही हंै, जिनमे देर रात्रि तक ऊंची आवाज में डीजे नहीं बजाया जा सकता।
^इस तरह के मामलों में लिखित शिकायत देने की कोई जरूरत नहीं है। यदि कोई आमजन डीजे बजने आदि से परेशान है तो वह पुलिस कंट्रोल रूम के 100 नंबर पर सूचना दे सकता है। उसके बाद पीसीआर भेजी जानी चाहिए। हां गलत सूचना पर कार्रवाई की जा सकती है।\\\'\\\' ओपीसिंह, आईजी।
^पुलिस विभाग की ओर से रात 10 बजे के बाद डीजे बजाने पर रोक लगाई हुई है। यदि किसी को एतराज है तो वह थाने में आकर लिखित में शिकायत दे, उसके बाद ही कार्रवाई की जाएगी। 100 नंबर पर सूचना देने से बात नहीं बनेगी। \\\'\\\' ओपीनरवाल, एसपी, फतेहाबाद।
पुलिस विभाग की ओर से खुद आदेश जारी कर रात के समय डीजे बजाने पर पाबंदी लगाई गई है। इसका मतलब यह कानून हो गया। कानून की उल्लंघना होती है तो पुलिस को खुद उसपर कार्रवाई करनी चाहिए। जहां से भी तय समय के बाद डीजे बजने की आवाज अाती है तो मौके पर जाकर उसे बंद करना चाहिए। कोई सूचना दे तो भी। पुलिस को मौके पर जाना हाेगा। लिखित शिकायत का कोई औचित्य नहीं बनता।
tgl_Latn sot_Latn hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva